Grimeerkenners verklap! 5 top-grimeerwenke | SARIE
Grimeerkenners verklap! 5 top-grimeerwenke	deur Charis van den Heever
Hulle kén van onderlaag foutloos aanwend en van welige wimpers skep. Die skoonheidsbedryf se voorste kenners – internasionaal en plaaslik – het die afgelope jaar hul beste grimeerwenke aan SARIE se skoonheidsredakteur Charis van den Heever onthul. Nou kan jy ook deel in hul geheime…
Goue reël: eers oogskadu
Wend eers al jou ooggrimering aan vóór enige van jou ander grimering (tik net vooraf ’n bietjie verbloemer op jou ooglede), dan kan jy die oogskadu-poeiermerke skoonmaak voor jy jou onderlaag aanwend. Daar’s niks so erg soos om 99% klaar te wees met jou grimering en dan val daar poeier op jou wange wat merke los wanneer jy dit wegvee.
– Kirsten Maarschalk, grimeerkunstenaar van African Sales, ’n maatskappy wat parfuum en skoonheidsprodukte versprei
Subtiele glans vir oë
Vir ’n glansryke aandvoorkoms, wend swart oogomlyner op jou onderste wimperlyn aan, smeer (smudge) dit met ’n borseltjie en wend ’n romerige pienk oogskadu bo-oor aan. Die pienk oogskadu versag die swart lyntjie en gee subtiele glans.
– Baltasar González Pinel, grimeerdirekteur van M.A.C in Europa, die Midde-Ooste en Afrika
Get the look with #colortattoocrayon in ‘lavish lavender’ and ‘bronze truffle’. Layer on gloss or balm on top for a more dramatic look.
A photo posted by Maybelline New York (@maybelline) on Feb 29, 2016 at 3:11pm PST
Langer kleur op jou lippe
Verskeie grimeerkenners se raad vir helder lippe is om eers jou hele lip met ’n lippotlood in byvoorbeeld pienk, rooi, of oranje in te kleur voordat jy jou lipstiffie in dieselfde skakering aanwend. Dís rooitapyt-lippe met kleur wat baie langer hou.
New lip color alert! @gatomakeup and the #maybellinesquad created a soft, blushed look for @naeemkhannyc today that featured a strong, yet-to-be released dark, berry lip. #nyfw A photo posted by Maybelline New York (@maybelline) on Feb 17, 2016 at 6:05pm PST
Nuwe manier met blosser
As jy blosser in ’n sirkel op die appels van jou wange aanwend, lyk dit soms té perfek. Vee eerder ’n ronde blosserborsel oor jou blosser, skud die oortollige produk van die borsel af en skakeer dit van jou wangbene af na onder op die deel waar jy wil bloos met kort hale vir ’n natuurlike gesonde voorkoms.
– Matthew Tyler, direkteur van opleiding van Tom Ford in Europa, die Midde-Ooste en Afrika
Vir voller wenkbroue
Baie volume vir wenkbroue is nou in die kol. Kam jou wenkbroue skuins na bo met ’n borseltjie nadat jy dit in gekleur het. Dit sal baie voller lyk.
– Will Malherbe, internasionale opleidingsbestuurder van Smashbox
1 minute to defined brows using our Brow Tech Matte Pencil. Ready, set, go! Use light, short strokes to fill in sparseness, and brush through. Then use a flat-tip brush to trace underneath your brow with concealer for extra polish. A video posted by Smashbox Cosmetics (@smashboxcosmetics) on Dec 21, 2015 at 5:17pm PST
Hierdie foto breek die internet… – lees meer!
Bepaal só jou vel se natuurlike ondertoon